Sucre

Sucre (     ) je de jure glavni grad Bolivije, glavni grad departmana Chuquisaca i šesti najnaseljeniji grad u Boliviji. Smješten u južno-centralnom dijelu zemlje, Sucre leži na nadmorskoj visini od 2790 m. Ova relativno velika nadmorska visina daje gradu suptropsku planinsku klimu s hladnim temperaturama tokom cijele godine. Tokom vijekova, grad je dobijao razna imena, uključujući La Plata, Charcas i Chuquisaca. Danas je regija pretežno kečuanskog porijekla, s nekim zajednicama i utjecajima Aymara.

Vlada ima sjedište u La Pazu.

Leži na visini od 2850 metara. Osnovan je 1538. na mjestu indijanskog naselja Charcas. Tu je rafinerija nafte, tvornica cementa i industrija prehrambenih proizvoda. Postoji katedrala iz 17. vijeka i univerzitet iz 1624. godine.

Sucre je prvi južnoamerički grad koji se 1809. pobunio protiv španske kolonijalne uprave.
 Geografske karakteristike 
Sucre se nalazi na jugu Bolivije u Andama, u plodnoj kotlini rijeke Cachimayo.

Grad leži razbacan po brežuljcima i uz rijeku.
 Historija 
Historija Sucrea počinje 30. novembra 1538. kad je španski konkvistador Pedro de Anzúrez, na mjestu starijeg indijanskog sela Charcas, osnovao naselje Ciudad de la Plata de la Nueva Toledo, koje su kasnije skraćeno zvalo La Plata.
Razlog za osnivanje bila je rudarska aktivnost njegova šefa Gonzala Pizarra (brata Francisca Pizzara) koji je iz La Plate htio kontrolisati teritoriju istočnih Anda.

Po dekretu španskog kralja Filip II. La Paz je 1559. proglašen prijestolnicom jugoistoka Južne Amerike - Audiencie de Charcas, sa sudom i izvršnom vlasti, koja je pod svojom jurisdikcijom držala teritorije današnjeg Paragvaja, jugoistočnog Perua, sjevernog Čilea i Argentine, i većeg dijela Bolivije.

Od 1609. La Plata je sjedište nadbiskupije, a od 1624. ima i Univezitet San Xavier (punim imenom Universidad Mayor, Real y Pontificia de San Francisco Xavier, koji je bio teološki). Tako da je čitav 17. vijek, La Plata bila pravni, vjerski i kulturni centar španskih istočnih teritorija Južne Amerike.
Prvi poziv za oslobođenje Južne Amerike  zbio se u La Plati 25. maja 1809. Ubrzo nakon toga je 6. augusta 1825.  proglašena nezavisnost nove republike Bolivije, koja je dobila ime po osloboditelju Simón Bolivaru.

La Plata je 1839. postala glavni grad Bolivije , a slijedeće godine 11. augusta je promijenila ime u Sucre u čast Antonia José de Sucra, koji se zajedno s Bolivarom, borio za nezavisnost od španske vladavine.. Kad su 1898. porasla nastojanja za selidbom glavnog grada u La Paz, buknuo je građanski rat, koji je završio kompromisom. Sucre je ostao pravna prijestolnica i sjedište Vrhovnog suda, ali su se vlada i parlament preselili u La Pazu.
 Grad četiri imena 
Sucre je poznat kao grad sa četiri imena, a ona su; La Plata, Charcas, Ciudad Blanca (Bijeli grad) i Sucre. Grad ima još jedno ime Chuquisaca (kako su ga zvali autohtononi indijanci), a koje je vjerovatno značilo Prijestolnica Charcasa. 
Sucre kao grad svjetske baštine

Historijski centar grada, je zbog svoje bogate historije i vrijedne kolonijalne arhitekture uvršten - 13. decembra 1991. na UNESCO-ovu Listu mjesta svjetske baštine u Americi.

Grad ima brojne dobro očuvane barokne crkve iz kolonijalne ere (17. vijek), među kojima su najmonumentalnije; Basílica Metropolitana i crkve La Recoleta, San Lazaro, La Merced, San Miguel i Santa Clara.

Sucre ima i nekoliko vrijednih muzeja, među njima Casa de la Libertad, u kom je izložena Bolivijska deklaracija nezavisnosti, Muzej tekstila  i Dječji muzej.

 Privreda transport i školstvo
Grad ima i snažnu industriju cementara i veliku rafineriju nafte.
Upravo u kamenolomu u kom se kopa sirovina za cementaru, pronađeni su fosilni ostatci dinosaurusa.

Sucre je saobraćajni čvor tog dijela Bolivije, preko njega idu putevi za Potosí, Cochabambu, Santa Cruz i okolne kotline, tako da je odavno trgovački centar toga kraja.

Grad ima aerodrom Juana Azurduy de Padilla (IATA: SRE, ICAO: SLSU) udaljen 5 km u pravcu sjeverozaapada, sa vezama prema većim gradovima u zemlji.
 Klimatske karakteristike 
Kako Sucre leži na 2 790 m, on ima ugodnu Suptropsku planinsku klimu (Cwc) klimu, sa prosječnih 20 °C tokom cijele godine.

Gradovi prijatelji
 , La Plata
 , San Salvador de Jujuy
 , Huaura , Tunja
 , Ambato

 Također pogledajte 
 La Paz

 Reference 


 Vanjski linkovi
 Sucre na portalu Encyclopedia Britannica  
 Sucre na portalu Bolivia web  

Kategorija:Glavni gradovi južnoameričkih država

Kategorija:Svjetska baština u Boliviji
Kategorija:Gradovi u Boliviji